CELEX: 62022TN0062
Language: mt
Date: 2022-01-28 00:00:00
Title: Kawża T-62/22: Rikors ippreżentat fit-28 ta’ Jannar 2022 – L-Estonja vs Il-Kummissjoni

4.4.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/32
            
         
      Rikors ippreżentat fit-28 ta’ Jannar 2022 – L-Estonja vs Il-Kummissjoni
      (Kawża T-62/22)
      (2022/C 148/43)
      Lingwa tal-kawża: l-Estonjan
      
         Partijiet
      
      
         Rikorrent: Ir-Repubblika tal-Estonja (rappreżentant: M. Kriisa)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni ta’ Implimentazzjoni tal-Kummissjoni Ewropea tas-17 ta’ Novembru 2021 sa fejn tikkonċerna lir-Repubblika tal-Estonja fl-ammont ta’ EUR 634 057,30;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv: il-Kummissjoni Ewropea interpretat u applikat b’mod żbaljat l-Artikolu 21 tar-Regolament ta’ Implimentazzjoni (UE) Nru 809/2014 (1), ikkunsidrat flimkien mal-Artikolu 30 tar-Regolament ta’ Delega (UE) Nru 640/2014 (2), u għalhekk waslet għall-konklużjoni żbaljata li s-sistema għat-tressiq ta’ talbiet għal għajnuna fl-Estonja ma hijiex konformi ma’ dawn id-dispożizzjonijiet.
               
            
                  2.
               
               
                  It-tieni motiv: il-Kummissjoni Ewropea interpretat b’mod arbitrarju l-Artikolu 30(2) tar-Regolament Nru 640/2014 u għalhekk applikatu b’mod żbaljat.
               
            
                  3.
               
               
                  It-tielet motiv: il-Kummissjoni Ewropea kisret l-obbligu ta’ motivazzjoni u l-prinċipju ta’ amministrazzjoni tajba sa fejn naqset milli tiġġustifika b’mod ċar għaliex is-sostituzzjoni ta’ annimali kif permessa fl-Estonja ma hijiex konformi mad-dritt tal-Unjoni.
               
            
         (1)  Regolament ta’ Implimentazzjoni tal-Kummissjoni (UE) Nru 809/2014 tas-17 ta’ Lulju 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sistema integrata ta’ amministrazzjoni u kontroll, tal-miżuri tal-iżvilupp rurali u tal-kundizzjonalità (ĠU 2014, L 227, p. 69).
      
         (2)  Regolament ta’ Delega tal-Kummissjoni (UE) Nru 640/2014 tal-11 ta’ Marzu 2014 li jissupplimenta r-Regolament (UE) Nru 1306/2013 tal-Parlament Ewropew u tal-Kunsill fir-rigward tas-sistema integrata ta’ amministrazzjoni u kontroll u l-kundizzjonijiet għar-rifjut jew l-irtirar ta’ pagamenti u penali amministrattivi applikabbli għall-pagamenti diretti, l-appoġġ għall-iżvilupp rurali u l-kundizzjonalità (ĠU 2014, L 181, p. 48).